text: аягөз ауданы абай облысының оңтүстік-батыс жағында орналасқан әкімшілік бөлініс. 1928 жылы құрылған. жері 49,5 мың км². аудан орталығы аягөз қаласы. аягөз ауданының солтүстігі сай-жыралы, өзенді, көлді, оңтүстігі балқаш-алакөл ойысымен астасқан жазық болып келеді. климаты тым континенттік, жазы ыстық, қысы суық. қаңтардағы орташа ауа температурасы 17°с, шілдеде 22°с. жауын-шашынның жылдық орташа мөлшері 200 400 мм. қар қазанның ақыры қарашаның басында түсіп, сәуірге дейін жатады. аудан аумағынан аягөз т.б. кішігірім өзендер ағып өтеді. топырағы сортаң, кей жерде қоңыр және сұрғылт. табиғи өсімдіктерден боз, бетеге т.б. өсімдіктер өседі. жабайы аңдардан: арқар, қасқыр, аю, түлкі, борсық, қоян, сартышқан, құстан: қаз, үйрек, шағала т.б. мекендейді. тұрғындары 72 695 адам (2019). ұлттық құрамы: қазақтар 96,19%, орыстар 2,60%, басқа ұлт өкілдері 1,22%. 51 елді мекен қалалық, кенттік әкімдіктері мен 21 ауылдық округке біріктірілген: айғыз ауылдық округі ақтоғай кенттік әкімдігі ақшатау ауылдық округі ақшәулі ауылдық округі ақши ауылдық округі аягөз қалалық әкімдігі байқошқар ауылдық округі баршатас ауылдық округі бидайық ауылдық округі емелтау ауылдық округі қараағаш ауылдық округі қопа ауылдық округі қосағаш ауылдық округі майлин ауылдық округі малкелді ауылдық округі мамырсу ауылдық округі мәдениет ауылдық округі мыңбұлақ ауылдық округі нарын ауылдық округі өркен ауылдық округі сарыарқа ауылдық округі тарбағатай ауылдық округі тарлаулы ауылдық округі автомобиль жөндеу зауыты, т.ж. торабы, вагон-локомотив депосы, тұрмыс қажетін өтеу комбинаттары, жүн өңдеу ф-касы, “аягөз нан”, “аягөз көлік”,“аягөз астық” акционерлік қоғамдары, баспахана, қалалық жылу орталығы т.б. жұмыс істейді. ауыл шаруашылығына пайдаланылатын жер аумағы 4452,8 мың га (1997). аягөз ауданында клубтар, мәдениет үйлері, халық театры, мұражай, кітапханалар, бастауыш және орта мектептер, ауруханалар т.б. мекемелер бар. аудан жерін түркістан сібір темір жолы басып өтеді. тұрғындары автомобиль жолдары арқылы қатынасады. аудан аумағында 18 тарихи ескерткіш, оның ішінде “қозы көрпеш-баян сұлу” ескерткіші бар.